CELEX: 32016D0621(03)
Language: et
Date: 2016-06-16 00:00:00
Title: Nõukogu otsus, 16. juuni 2016, millega nimetatakse ametisse Euroopa Toiduohutusameti juhatuse seitse liiget

21.6.2016   
               
               
                  ET
               
               
                  Euroopa Liidu Teataja
               
               
                  C 223/7
               
            NÕUKOGU OTSUS,
      16. juuni 2016,
      millega nimetatakse ametisse Euroopa Toiduohutusameti juhatuse seitse liiget
      (2016/C 223/08)
      EUROOPA LIIDU NÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 25 lõiget 1,
      ning arvestades järgmist:
      
                  (1)
               
               
                  Euroopa Toiduohutusameti sõltumatuse, hea teadusliku kvaliteedi, läbipaistvuse ja tõhususe tagamine on äärmiselt oluline. Samuti on hädavajalik tagada Euroopa Toiduohutusameti koostöö liikmesriikidega.
               
            
                  (2)
               
               
                  Euroopa Toiduohutusameti juhatuse seitsme liikme ametiaeg lõpeb 30. juunil 2016.
               
            
                  (3)
               
               
                  Komisjoni esitatud kandidaatide nimekiri on läbi vaadatud eesmärgiga nimetada komisjoni esitatud dokumentide alusel ning Euroopa Parlamendi seisukohti silmas pidades ametisse seitse uut Euroopa Toiduohutusameti juhatuse liiget. Eesmärk on tagada võimalikult suur pädevus, ulatuslikud asjakohased eksperditeadmised, näiteks juhtimise ja avaliku halduse alal, ning võimalikult lai geograafiline jaotumine liidus.
               
            
                  (4)
               
               
                  Määruse (EÜ) nr 178/2002 artikli 25 kohaselt peab neljal Euroopa Toiduohutusameti juhatuse liikmel olema tarbijaid ja toiduahela muid huvigruppe esindavates organisatsioonides töötamise kogemus. Seitsmest liikmest, kelle ametiaeg lõpeb 30. juunil 2016, on ühel liikmel selline kogemus. Seega tuleks see liige asendada uue liikmega, kel on samasugune kogemus,
               
            ON VASTU VÕTNUD KÄESOLEVA OTSUSE:
      Artikkel 1
      Euroopa Toiduohutusameti juhatuse liikmeteks ajavahemikul 1. juulist 2016 kuni 30. juunini 2020 nimetatakse järgmised isikud:
      
                  —
               
               
                  Aivars BĒRZIŅŠ,
               
            
                  —
               
               
                  Zita ČEPONYTĖ (*),
               
            
                  —
               
               
                  Didier HOUSSIN,
               
            
                  —
               
               
                  Jaana HUSU-KALLIO,
               
            
                  —
               
               
                  Giuseppe RUOCCO,
               
            
                  —
               
               
                  Andrej SIMONČIČ,
               
            
                  —
               
               
                  Michael WINTER.
               
            Artikkel 2
      Käesolev otsus jõustub selle vastuvõtmise päeval.
      
         Luxembourg, 16. juuni 2016
         
            
               Nõukogu nimel
            
            
               eesistuja
            
            L. F. ASSCHER
         
      
      
         (1)  EÜT L 31, 1.2.2002, lk 1.
      
         (*)  Liige, kellel on tarbijaid esindavates organisatsioonides töötamise kogemus.